**ANEXA NR. 1 LA HCL nr. 5/2025**

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

#### STUDIU DE OPORTUNITATE

privind vânzarea prin licitație publică a unui spațiu și a cotelor indivize din părțile comune și terenul aferent acestuia, proprietatea privată a municipiului Câmpulung Moldovenesc, situat în

str. Calea Bucovinei nr. 65A, municipiul Câmpulung Moldovenesc,

cu destinația de cabinet medical de medicină de familie

**CAPITOLUL 1. OBIECTUL VÂNZĂRII**

* 1. Imobilul care urmează a fi vândut este situat în intravilanul municipiului Câmpulung Moldovenesc, la parterul blocului de locuințe din str. Calea Bucovinei nr. 65A.
  2. Imobilul este proprietatea privată a municipiului Câmpulung Moldovenesc, are suprafața utilă de 52,79 mp, fiind identificat cadastral prin CF 30178-C1-U27 și cota de ½ din CF 30178-C1-U28 Câmpulung Moldovenesc.

**CAPITOLUL 2.** **MOTIVAȚIA VÂNZĂRII**

Motivele de ordin legislativ, economic și financiar care impun vânzarea spațiului și a cotei aferente de teren sunt următoarele:

2.1. Prevederile art. 334-346 și art. 363 din cadrul O.U.G. nr. 57/2019 privind Codul administrativ, cu modificările și completările ulterioare;

2.2. Administrarea eficientă a domeniului public și privat al municipiului Câmpulung Moldovenesc, în sensul atragerii de venituri suplimentare la bugetul local, prin valorificarea patrimoniului municipiului.

2.3. Evitarea degradării bunului prin neutilizare.

2.4. Satisfacerea cerințelor și nevoilor cetățenilor.

2.4. Procedura de atribuire: licitație publică în plic închis.

**CAPITOLUL 3. ELEMENTE DE PREȚ**

3.1. Prețul minim de pornire la licitație pentru imobil este de 189.696,0 lei, preț format din valoarea evaluată a acestuia la care se adaugă prețul raportului de evaluare.

3.2. Valoarea de inventar a imobilului - spațiu este de 89.334,76 lei.

3.3. Prețul din ofertele depuse în vederea desfășurării licitației nu va fi mai mic decât prețul stabilit conform Raportului de evaluare. În conformitate cu art. 363 alin. (6) din privind Codul administrativ cu modificările și completările ulterioare, prețul minim de vânzare, care va fi aprobat prin hotărâre a autorității deliberative, va fi valoarea cea mai mare dintre prețul de piață determinat prin raportul de evaluare și valoarea de inventar a imobilului.

3.4. Prețul de adjudecare se poate achita:

a) integral la data semnării contractului de vânzare;

b) în rate, cu un avans de 30% din prețul ofertat, iar diferența se achită în rate lunare timp de doi ani de la semnarea contractului.

**CAPITOLUL 4. MODALITATEA DE ATRIBUIRE A VÂNZĂRII**

4.1. Procedura de vânzare propusă este vânzarea prin licitație publică, conform art. 334-346 și art. 363 din O.U.G. nr. 57/2019 privind Codul administrativ, cu modificările și completările ulterioare.

|  |  |
| --- | --- |
| **Șef serviciu patrimoniu,**  **Niță Marcela Luminița** | **Compartiment administrare**  **domeniul public și privat,**  **Nuțescu Gabriela Elvira** |
| **Preşedinte de ședință,** | **Secretar general municipiu,**  **Erhan Rodica** |